04003742305010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 374 


23 Μαΐου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση σχεδίου με διόρθωση ασυμφωνίας με 
συνολική αύξηση του κοινοχρήστου χώρου (Κ.Χ) 
στο ενοποιημένο Ο.Τ 562-563 στην περιοχή «Ηπει¬ 
ρώτικα» της πόλεως Κοζάνης. 

Τροποποίηση ρυμοτομικού σχεδίου 40 Εκκλησιώντου 
Δήμου Θεσσαλονίκης στο Ο.Τ. που περικλείεται α¬ 
πό πεζοδρόμους και την οδό Αμπατζόγλου. 

Κήρυξη αναδασωτέας έκτασης, συνολικού εμβαδού 
12,480 στρμ. στη θέση «Σπηλιές» δημοτικού διαμε¬ 
ρίσματος Κουτσοποδίου του Δήμου Κουτσοποδί- 
ου, Ν. Αργολίδας. 


ΑΠΟΦΑΣΕΙΣ 

Αριθ. ΠΕ.ΧΩ. 381 - (1) 

Τροποποίηση σχεδίου με διόρθωση ασυμφωνίας με συ¬ 
νολική αύξηση του κοινοχρήστου χώρου (Κ.Χ) στο ε¬ 
νοποιημένο Ο.Τ 562-563 στην περιοχή «Ηπειρώτικα» 
της πόλεως Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το Ν.Δ. 17.7.23 (Α' 223), τα άρθρα 3, 9, 11, 70 περί 
«σχεδίων πόλεων, κωμών κ.λπ.», όπως μεταγενέστερα 
τροποποιήθηκε και συμπληρώθηκε. 

2. Το Ν. 3200/55, άρθρο 8 περί «διοικητικής αποκεντρώ- 
σεως». 

3. ΤιςΕγκύκλιες 1/1961,8/1975,43/1980τουΥ.ΠΕ.ΧΩ.ΔΕ. 

4. Το Ν. 1337/83 (ΦΕΚ 33 Α714.3.83) περί «επέκτασης 
των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις». 

5. Το Ν. 1577/85 (ΦΕΚ 210 Α718.12.86) περί «Γενικού Οι¬ 
κοδομικού Κανονισμού», όπως αυτός τροποποιήθηκε με 
το Ν. 2831/2000 (ΦΕΚ 140 Α713.6.2000) και ειδικότερα το 
άρθρο 29 αυτού. 

6. Το Ν. 51/1987 (ΦΕΚ 26 Α76.3.87) για τον «καθορισμό 
των περιφερειών της χώρας κ.λπ.». 

7. Το Π.Δ. 12-2/18.2.86 (ΦΕΚ68 Α') περί «Γενικού Πολεο- 
δομικού Σχεδίου Κοζάνης κ.λπ.». 

8. Το Ν. 2503/97 (ΦΕΚ 107Α730.5.97) περί «Διοίκησης 
Οργάνωσης, στελέχωσης της Περιφέρειας, ρύθμιση θε¬ 
μάτων για την Τοπική Αυτοδιοίκηση και άλλων διατάξεων». 

9. Το Ν. 2508/97 (ΦΕΚ 124 Α'/13.6.97) περί «βιώσιμης οι¬ 
κιστικής ανάπτυξης των πόλεων και οικισμών της χώρας 
και άλλων διατάξεων». 

10. Το Ν. 2690/99 (ΦΕΚ45Α79.3.99) περί «Κύρωσης του 
κώδικα διοικητικής διαδικασίας και άλλων διατάξεων». 


11. Το Π.Δ. 18.10.25 (ΦΕΚ 322Α727.10.25) «Περί τρόπου 
διορθώσεως ασυμφωνιών υφισταμένων μεταξύ εγκεκριμένου 
σχεδίου και του επί του εδάφους εφαρμοσθέντοςτοιούτου». 

12. Απόφαση Νομάρχη Κοζάνης με αριθμό 431/1.12.89 
(ΦΕΚ 761 Δ'/29.12.89) για την αναθεώρηση του ρυμοτομι¬ 
κού σχεδίου περιοχής «Ηπειρώτικα» της πόλης Κοζάνης. 

13. Το Ν. 2831/2000 (ΦΕΚ 140Α713.6.2000) και ειδικότε¬ 
ρα το άρθρο 29 παρ.4 αυτού. 

14. Η με αριθμό 510/2000 απόφαση του Δημοτικού Συμ¬ 
βουλίου Κοζάνης. 

15. Το με αριθμό 6480/99/15.3.2001 έγγραφο της Δ/νσης 
Πολεοδομίας και Περιβάλλοντος της Ν.Α. Κοζάνης. 

16. Τη θετική γνωμοδότηση της 3ης Συνεδρίασης / θέμα 
Ιο στις 29.3.2001 του Περιφερειακού Συμβουλίου ΧΟΠ 
(Π.Σ.ΧΟΠ) Περιφέρειας Δυτικής Μακεδονίας. 

17. Το γεγονός ότι με την απόφαση αυτή δεν προκαλεί- 
ται δαπάνη σε βάρος του προϋπολογισμού του Δημοσίου 
και του Δήμου Κοζάνης. 

18. Επειδή, όπως εμφανίζεται στο τοπογραφικό διά¬ 
γραμμα, που συνοδεύει τη γνωμοδότηση του Δημοτικού 
Συμβουλίου Κοζάνης δεν προκύπτει μείωση του κοινο¬ 
χρήστου χώρου, αλλά απεναντίας αύξηση αυτού και σε 
συνέχεια με τον υπόλοιπο κοινόχρηστο χώρο. 

Η ασυμφωνία κατά την εφαρμογή του ρυμοτομικού σχεδί¬ 
ου μεταξύ του εγκεκριμένου σχεδίου και επί του εδάφους ε¬ 
φαρμοσθέντοςτοιούτου, κατά 0.20-0.25μ και μάλιστα επίτης 
οδού Βορείου Ηπείρου, μεταβλητού πλάτους και πολύ μι¬ 
κρής κυκλοφορίας, δικαιολογούν την εν λόγω τροποποίηση - 
διόρθωση ασυμφωνίας, την προσαρμογή του σχεδίου στην 
πραγματική κατάσταση στο ως άνω Ο.Τ στην περιοχή «Ηπει¬ 
ρώτικα» της πόλης Κοζάνης, σε συνδιασμό με τη συνολική 
αύξηση ως άνω του κοινοχρήστου χώρου, αποφασίζουμε: 

Εγκρίνουμε την τροποποίηση-διόρθωση ασυμφωνίας 
του εγκεκριμένου ρυμοτομικού σχεδίου της πόλης της 
Κοζάνης, στο ενοποιημένο Ο.Τ. 562-563 στηνπεριοχή «Η¬ 
πειρώτικα», με συνολική αύξηση του κοινοχρήστου χώ¬ 
ρου (Κ.Χ) σύμφωνα με το πιο πάνω σκεπτικό, όπως φαίνε¬ 
ται στα σχετικά πρωτότυπα διαγράμματα σε κλίμακα 
1:500, τα θεωρημένα από τον Αντιδήμαρχο Δήμου Κοζά¬ 
νης και από τη Διεύθυνση ΠΕ.ΧΩ. Δυτικής Μακεδονίας. 

Η ισχύς της παρούσηςάρχεται από τη δημοσίευση στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 9 Απριλίου 2001 
Ο Γενικός Γραμματέας Περιφέρειας κ.α.α. 

Ο Γενικός Διευθυντής 
ΧΡΗΣΤΟΣ ΝΑΤΟΣ 































ΙϋΟΚΤΗΙΙΛ 

Αριθ. 996 (2) 

Τροποποίηση ρυμοτομικού σχεδίου 40 Εκκλησιών του 
Δήμου Θεσσαλονίκης στο Ο.Τ. που περικλείεται από 
πεζοδρόμους και την οδό Αμπατζόγλου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 154 του από 14.7.1999 
Π.Δ/τος «Κώδικας βασικής πολεοδομικής νομοθεσίας» 
(ΦΕΚ580Δ/99). 

2. Τις διατάξεις του Ν. 2503/1997 «Διοίκηση, Οργάνωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις» (ΦΕΚ107Α/97). 

3. Τις διατάξεις του Ν. 2831/2000 «Τροποποίηση των 
διατάξεωντου Ν. 1577/1985 (Γενικός Οικοδομικός Κανο¬ 
νισμός) και άλλες πολεοδομικές διατάξεις» (ΦΕΚ 
140Α/2000) και ειδικότερα του άρθρου 29. 

4. Τις διατάξεις της με αριθ.5631/26.7.2000 (ΦΕΚ 
1339/Β/2000) Απόφασης του Γενικού Γραμματέα Περιφέ¬ 
ρειας Κεντρικής Μακεδονίας και ειδικότερα της παρ.3.Β. 
Ι.του άρθρου 1. 

5. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137Α/85) που 
προστέθηκε με το άρθρο 27 του Ν. 2081/1992 (ΦΕΚ 
154Α/92) και αντικαταστάθηκε με την παράγραφο 2α του 
άρθρου 1 του Ν. 2469/1997 (ΦΕΚ38Α/97). 


6. Τη με αριθ. 1790/2000 Απόφαση του Δημοτικού Συμ¬ 
βουλίου Θεσσαλονίκης. 

7. Την 67η πράξη/5η συνεδρία/20.3.2001 θετική γνωμοδότη¬ 
ση του Περιφερειακού ΣΧΟ.Π.Κεντρικής Μακεδονίας. 

8. Τη με αριθ. ΔΠ/Π Μ/48889/94 (ΦΕΚ 1094/Δ/94) Απόφαση 
Νομάρχη Θεσσαλονίκης, με την οποία εγκρίθηκε αναθεώ¬ 
ρηση πολεοδομικού σχεδίου και τροποποίηση όρων και πε¬ 
ριορισμών δόμησης των συνοικισμών 40 Εκκλησιών, Π. 
Τσαλδάρη καιΣτρωμνιτσιωτώντου Δήμου Θεσσαλονίκης. 

9. Το γεγονός ότι από τις κανονιστικές διατάξεις αυτής της 
Απόφασης δεν προκαλείται δαπάνη σε βάρος του Κρατικού 
προϋπολογισμού και του οικείου Ο.Τ.Α., αποφασίζουμε: 

Εγκρίνεται η τροποποίηση του ρυμοτομικού σχεδίου 40 
Εκκλησιών Δήμου Θεσσαλονίκης στο Ο.Τ. που περικλείε¬ 
ται από πεζοδρόμους και την οδό Αμπατζόγλου ως εξής: 

Δημιουργείται δίκτυο πεζοδρόμων και Κοινόχρηστος 
χώρος-Πράσινο, όπως οι ρυθμίσεις αυτές φαίνονται στο 
χρωματισμένο πρωτότυπο διάγραμμα, κλίμακας 1:500, 
θεωρημένο από το Δ/ντη της ΔΙΠΕΧΩ Κ.Μ. που συνοδεύ¬ 
ει την Απόφαση αυτή. 

Η ισχύς της Απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή και το διάγραμμμα που τη συνοδεύει 
να δημοσιευθούν στην Εφημερίδα της Κυβερνήσεως. 

Θεσσαλονίκη, 7 Μάΐου 2001 
Με εντολή Γενικού Γραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

Αριθ. 1325 (3) 

Κήρυξη αναδασωτέας έκτασης, συνολικού εμβαδού 
12,480 στρμ. στη θέση «Σπηλιές» δημοτικού διαμερί¬ 
σματος Κουτσοποδίου του Δήμου Κουτσοποδίου, Ν. 
Αργολίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν.3200/55 «περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Το Π.Δ. υπ’ αριθ. 51/87 (ΦΕΚ 26\τ.Α\6.3.87) «Καθορι¬ 
σμός της χώρας για το σχεδίασμά, προγραμματισμό και 
συντονισμό της Περιφερειακής Ανάπτυξης». 

4. Τις διατάξεις του Ν. 998/79 «περί προστασίας των δα¬ 
σών κ.λπ.». 

α) Του άρθρ. 41 παρ. 1, 

β) Του άρθρ. 38 παρ. 1. 

5. Τις διαταγές του Υπουργείου Γεωργίας: 

α) 160417\1180\8.7.80 & 182447\3049\24.9.80. 

6. Το Ν. 2503/1997 (ΦΕΚ 107\τ.ΑΛ30.5.97 «Διοίκηση, 
Οργάνωση, Στελέχωση της Περιφέρειας, Ρύθμιση θεμά¬ 
των για την Τοπική Αυτοδοίκηση και άλλες διατάξεις». 

7. Την αριθ. 5872\29.8.97 απόφαση Γ. Γ. Π Πελοποννή- 
σου «για τοποθέτηση Προϊσταμένων Δ\νσεων Υπηρεσιών 
Περιφέρειας Πελοποννήσου και εξουσιοδότηση υπογρα¬ 
φής». 


8. Την ταυτάριθμη πρόταση της Δ\νσης Δασών Αργολί¬ 
δας με την οποία προτείνεται η κήρυξη της έκτασης που 
αναφέρεται στο θέμα ως αναδασωτέας, αποφασίζουμε: 

Κηρύσσουμε αναδασωτέα με σκοπό την επαναδημι- 
ουργία της δασικής βλάστησης, με φυσική αναγέννηση 
που καταστράφηκε από εκχέρσωση με τα χέρια, κατά το 
χρονικό διάστημα από το έτος 1965 έως το έτος 1983, 
σταδιακά από τον αποθανόντα Βασίλειο Κοτσοβό - εν ζωή 
κατοίκου Κουτσοποδίου, τη δημόσια δασική έκταση, εμ¬ 
βαδού 12.480 στρμ., που βρίσκεται στη θέση «Σπηλιές» 
δημοτικού διαμερίσματος Κουτσοποδίου του Δήμου Κου¬ 
τσοποδίου και προσδιορίζεται από τα στοιχεία: Α, Β, Γ, Δ, 
Ε, Ζ, Η, Θ, I, Κ, Λ, Μ, Α στο συνημμένο τοπογραφικό διά¬ 
γραμμα με κλίμακα 1:1000 που σύνταξε ο δασοπόνος Ιω¬ 
άννης Τουρής και έχει όρια: 

Ανατολικά: Με έκταση διεπόμενη από τις διατάξεις της 
δασικής νομοθεσίας. 

Δυπκά: Με ρέμα. 

Βόρεια: Με ρέμα και εκχερσωθείσα δημόσια δασική έ¬ 
κταση. 

Νότια: Με καταληφθείσα δημόσια δασική έκταση από 
τους Αφους Χαντζή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 19 Απριλίου 2001 

Ο Γενικός Γραμματέας Περιφέρειας 
ΑΝΤΩΝΙΟΣ ΜΑΤΣΙΓΚΟΣ 

